
శ్రీనగర్ : జమ్మూ-శ్రీనగర్ జాతీయ రహదారిని మంగళవారం మూసివేశారు. ఇటీవల మరణించిన హిజ్బుల్ ముజాహిదీన్ కమాండర్ సబ్జార్ భట్కు, అతని సహచరునికి నివాళులర్పించేందుకు త్రాల్కు తరలి రావాలని వేర్పాటువాదులు పిలుపునివ్వడంతో అధికారులు ఈ నిర్ణయం తీసుకున్నారు. వీరిద్దరూ  భద్రతా బలగాలతో జరిగిన ఎన్కౌంటర్లో హతులైన సంగతి తెలిసిందే.దక్షిణ కశ్మీరులోని పుల్వామా జిల్లా, త్రాల్కు మార్చ్ నిర్వహిస్తున్నట్లు  వేర్పాటువాదులు ప్రకటించారు. ఈ మార్చ్లో పాల్గొనాలని ప్రజలకు హురియత్ కాన్ఫరెన్స్లోని రెండు గ్రూపుల చైర్మన్లు సయ్యద్ అలీ షా గిలానీ, మీర్వాయిజ్ ఉమర్ ఫరూఖ్, జేకేఎల్ఎఫ్ చీఫ్ యాసిన్ మాలిక్ పిలుపునిచ్చారు.ట్రాఫిక్ అధికారి ఒకరు మాట్లాడుతూ శ్రీనగర్-జమ్మూ జాతీయ రహదారిని, దక్షిణ కశ్మీరులోని ముఘల్ రోడ్ను  మంగళవారం మూసివేస్తున్నట్లు తెలిపారు. శ్రీనగర్-జమ్మూ జాతీయ రహదారి అన్ని రకాల వాతావరణ పరిస్థితుల్లోనూ రవాణాకు, ప్రయాణాలకు చాలా అనుకూలంగా ఉంటుంది. సుమారు 300 కి.మీ. పొడవున ఉన్న ఈ రహదారి కశ్మీరు లోయను మిగతా దేశంతో అనుసంధానం చేస్తుంది.

srinagar : jammoo-srinagar jaateeya rahadaarini mangalavaaram moosivesaaru. iteevala maraninchina hizbul mujahidin commander sabjar bhatku, athani sahacharuniki nivaalularpinchenduku traalku tarali ravalani vaerpaatuvaadulu pilupunivvadamto adhikaarulu ee nirnayam teesukunnaru. veeriddaruu  bhadrata balagaalato jarigina encounterlo hatulaina sangati telisinde.dakshina kashmeeruloni pulwama jilla, traalku march nirvahistunnatlu  vaerpaatuvaadulu prakatinchaaru. ee maarchlo paalgonaalani prajalaku huriyat conferensloni rendu groopula chairmanlu sayyad aly shaa gilani, meerwaige umar farukh, jklef cheef yasin malic pilupunicchaaru.trafic adhikari okaru maatlaadutuu srinagar-jammoo jaateeya rahadaarini, dakshina kashmeeruloni mughal rodnu  mangalavaaram moosivestunnatlu telipaaru. srinagar-jammoo jaateeya rahadari anni rakala vaataavarana paristhitulloonuu ravaanaaku, prayaanaalaku chala anukuulamgaa untundi. sumaru 300 ki.mee. podavuna unna ee rahadari kashmeeru loyanu migata deshamtho anusandhaanam chestundi.